《答黄叔暘》
宋代·游九功

冥鸿倦云飞，斂翼退遵者。
秋蟲感时至，自野来在宇。
老我久合归，溪山况延儜。
俯此沙水清，面被烟尘聚。
龙断既冲冲，澜倒亦訏訏。
岂无砥中立，而不改风雨。
忽忻远寄声，秀句盈章吐。
璨烂炯寒芒，晴空见冰柱。
颇闻词场笔，漫焉叶如土。
黄粱枕上过，得之亦不处。
独行固不移，犹在审去取。

作者简介：建宁建阳人，字勉之，一字禹成，号受斋先生。游九言弟。以荫补官。累除兵部郎官，出知泉州。理宗端平初，召为司农少卿，论沿边夫役之弊。兼枢密副都承旨，知庆元府，以循吏称。入权刑部侍郎，奉祠。清慎廉恪，与九言自为师友。卒年八十一。谥文清，或作庄简。